wannaphong/clean_thaiwikipedia huggingface dataset:
# ฮัมบักเกอร์
thumb|ฮัมบักเกอร์มีแผ่นครอบบนเลส พอล ก็อปปี

ฮัมบักเกอร์  หรือ ดับเบิลคอยล์ เป็นประเภทของพิกอัปกีตาร์ไฟฟ้าที่ใช้คอยล์สองตัวติดกัน พิกอัปเกิดจากการรบกวนจากแม่เหล็กไฟฟ้าโดยเฉพาะไฟฮัม (mains hum) พิกอัปส่วนใหญ่ใช้แม่เหล็กเพื่อสร้างสนามแม่เหล็กรอบ ๆ สาย และนำให้เกิดกระแสไฟฟ้าในคอยล์โดยรอบเมื่อสายสั่นสะเทือน (ตัวอย่างเซ่น เพียโซอิเล็กทริกพิกอัป) หากเทียบกับซิงเกิลคอยล์พิกอัป โดยเฉพาะที่ไม่มีแผ่นครอบ ฮัมบักเกอร์ลดเสียงจี่อย่างมาก และผลิตสัญญาณที่ดังขึ้นพร้อมเพิ่มระยะช่วงเสียงกลาง

 ฮัมบักเกอร์ดีไซน์ที่มีชื่อเสียง 
 Gibson "PAF" - ฮัมบักเกอร์ดีไซน์ของ เซท เลิฟเวอร์
 Gretsch Filter'Tron Prototype – ฮัมบักเกอร์ดีไซน์ตัวแรกของ เรย์ บัตส์By Rich Kienzie, "Riffs, Amps, and Butts", Guitar Player magazine, March 1990, P.14Joseph Raymond Butts, U.S. Patent 2892371, Issued 6-22-1959
 Fender Wide Range – ฮัมบักเกอร์ดีไซน์ตัวแรกของเฟนเดอร์ และของ เซท เลิฟเวอร์
 Epiphone (ต่อมา Gibson) mini-humbucker – ฮัมบักเกอร์ขนาดเล็ก
 Gibson Firebird pickup – แรงบันดาลใจจาก Epiphone
 Q-tuner – ฮัมบักเกอร์แม่เหล็กนีโอดิเมีย
 EMG Pickups 
 ซีมัวร์ ดังแคน โดย ซีมัวร์ ดับเบิลยู. ดังแคน
# อีเอ็มจี
อีเอ็มจี   เป็นชื่อที่ถูกกฎหมายในปัจจุบันของบริษัทที่อยู่ในแซนตาโรซา แคลิฟอร์เนีย ที่ผลิตพิกอัปกีตาร์และอีคิว อีเอ็มจีขายแอ็กทิฟฮัมบักเกอร์ เช่น อีเอ็มจี 81 อีเอ็มจี 85 อีเอ็มจี 60 และ อีเอ็มจี 89 พวกเขายังผลิตพิกอัปแบบพาสซีฟ เช่น อีเอ็มจี-เอซซีซีรีส์ ซึ่งรวมถึงชุด SRO-OC1 และ SC

แอ็กทิฟฮัมบักเกอร์ของพวกเขาเป็นที่นิยมที่สุดในหมู่ศิลปินฮาร์ดร็อกและเมทัล เช่น เมทัลลิกา สเลเยอร์ แซ็กก์ ไวลด์ เซปุลตูรา จูดาสพรีสต์ เอ็กโซดัส, เอ็มเพอเรอร์ แคนนิเบิลคอปส์ ชิลเดรนออฟโบดอม เดธแองเจิล คริปท็อปซี มาเลโวเลนต์ครีเอชัน และ ไพรมัส แต่ยังใช้โดยผู้อื่นเช่น พรินซ์ วินซ์ จิลล์, ไคล์ โซโคล สตีฟ วินวูด สตีฟ ลูคาเทอร์ และ เดวิด กิลมอร์
# ซีมอร์ ดังแคน
ซีมอร์ ดังแคน  เป็นบริษัทอเมริกันที่รู้จักกันดีที่สุดในการผลิตพิกอัปกีตาร์ และเบส พวกเขายังผลิตก้อนเอฟเฟกต์ ซึ่งออกแบบและประกอบขึ้นในอเมริกา นักกีตาร์และช่างทําเครื่องดนตรี ซีมอร์ ดับเบิลยู. ดังแคน และ แคที คาร์เทอร์ ดังแคน ก่อตั้งบริษัทในปี ค.ศ. 1976 ในแซนตาบาร์บารา รัฐแคลิฟอร์เนีย
# เนโอมี สกอตต์
เนโอมี สกอตต์ (เกิด 6 พฤษภาคม 1993) เป็นนักแสดงและนักร้องชาวอังกฤษ เธอเป็นที่รู้จักกันดีในบทบาท เจ้าหญิงจัสมิน ในภาพยนตร์คนแสดงของดิสนีย์ เรื่องอะลาดิน (2019) อีกทั้งเธอยังโดดเด่นหลังจากได้รับบทในละครซีรีส์ที่สร้างจากนิยายวิทยาศาสตร์ Terra Nova (2011) และ ภาพยนตร์วัยรุ่นบนช่อง ดิสนีย์แชนแนล เรื่อง Lemonade Mouth (2011) และยังมีผลงานภาพยนตร์เรื่องอื่นคือภาพยนตร์ซูเปอร์ฮีโร่ พาวเวอร์เรนเจอร์ส ฮีโร่ทีมมหากาฬ (2017) และภาพยนตร์แอ็คชั่น เรื่อง Charlie's Angels 

 ชีวิตในวัยเด็ก 
เนโอมี สกอตต์ เกิดเมื่อวันที่ 6 พฤษภาคม 1993 ที่ ฮาวน์สโลว์ กรุงลอนดอน เธอเป็นลูกสาวของยูช่า โจชิ แม่ของเธอเกิดในยูกันดา มีเชื้อสายอินเดีย คุชราต และอพยพไปยังสหราชอาณาจักรตั้งแต่อายุยังน้อย คริสโตเฟอร์พ่อของเธอเป็นชาวอังกฤษ สก็อตต์มีพี่ชายชื่อโจชัว สกอตต์ ทั้งพ่อและแม่ของเธอเป็นศิษยาภิบาลที่ Bridge Church, Woodford ใน Redbridge, North East London เธอได้มีส่วนร่วมในงานเผยแผ่ศาสนาและการเผยแพร่ประชาสัมพันธ์  เธอเข้าเรียนที่ Davenant Foundation School ใน Loughton, Essex

 ชีวิตส่วนตัว 
สกอตต์ได้แต่งงานกับแฟนหนุ่มนักฟุตบอลชาวอังกฤษชื่อว่า จอร์แดน สเปนซ์ ในเดือนมิถุนายน 2014 หลังจากทั้งคู่คบหาดูใจมายาวนานถึง 4 ปี

 ผลงาน 
+ บทบาทภาพยนตร์  ปี  หัวข้อ  บทบาท  หมายเหตุ  2015  The 33  Escarlette Sepulveda  เดอะ มาร์เชียน กู้ตาย 140 ล้านไมล์  เรียวโกะ  ถูกตัดฉากออก มีในตอนพิเศษเท่านั้น   2017  นักสู้ห้าสี  Kimberly "Kim" Hart / Pink Ranger  2019  Aladdin  เจ้าหญิงจัสมิน  Charlie's Angels  Elena Houghlin  Ru's Angels  Elena Houghlin  หนังสั้น  2024ยิ้มสยอง 2สกาย ไรลีย์
+ บทบาททางโทรทัศน์  ปี  หัวข้อ  บทบาท  หมายเหตุ  2008-2009  Life Bites  เมแกน  บทบาทหลัก  2011  Lemonade Mouth  Mohini "Mo" Banjaree  ภาพยนตร์โทรทัศน์  2011  Terra Nova  แมดดี้แชนนอน  บทบาทหลัก  2013 By Any Means Vanessa Velasquez  ตอนที่: "3"  2015-2016 Lewis Sahira Desai  บทบาทประจำ ( ซีซั่น 9) 

 ซิงเกิล 
ในฐานะศิลปินหลัก 
ปีเพลงอัลบั่ม2014"Motions"Invisible Division2016"Lover's Lies"Promises2017"Vows"Vows2018"Irrelevant"Vows"So Low" / "Undercover"n/a
หมวดหมู่:บุคคลที่ยังมีชีวิตอยู่
หมวดหมู่:ชาวอังกฤษเชื้อสายอินเดีย
หมวดหมู่:ชาวอังกฤษเชื้อสายยูกันดา
หมวดหมู่:นักแสดงภาพยนตร์หญิงชาวอังกฤษ
หมวดหมู่:ชาวอังกฤษในสหรัฐ
หมวดหมู่:คริสต์ศาสนิกชนชาวอังกฤษ
หมวดหมู่:บุคคลที่เกิดในปี พ.ศ. 2536
# ทะเลสาบอี้นดอจี้
ทะเลสาบอี้นดอจี้ (,) เป็นหนึ่งในทะเลสาบที่ใหญ่ที่สุดในเอเชียตะวันออกเฉียงใต้ ตั้งอยู่ในอำเภอโม่ญี่น จังหวัดโม่ญี่น รัฐกะชีน ประเทศพม่า มีขนาดกว้าง  จากด้านทิศตะวันออกไปยังทิศตะวันตก และยาว  จากด้านทิศเหนือไปยังทิศใต้ มีหมู่บ้านมากกว่า 20 หมู่บ้านอยู่บริเวณทะเลสาบ กลุ่มชาติพันธุ์ที่อาศัยอยู่บริเวณทะเลสาบส่วนใหญ่คือชาวไทใหญ่และชาวกะชีน โดยประกอบอาชีพเกษตรกรเป็นหลัก ทะเลสาบตั้งอยู่สูงจากระดับน้ำทะเล  http://www.mrtv3.net.mm/newpaper/209newsn.pdf Page 11 Column 2 พื้นที่ส่วนใหญ่อยู่ในเขตรักษาพันธุ์สัตว์ป่าทะเลสาบอี้นดอจี้ซึ่งได้รับการขึ้นทะเบียนเมื่อปี ค.ศ. 1999 โดยกระทรวงการท่องเที่ยวเชิงอนุรักษ์
# พีวีย์อิเล็กทรอนิกส์
พีวีย์อิเล็กทรอนิกส์คอร์ปอเรชัน  เป็นบริษัทอเมริกันที่ออกแบบพัฒนา ผลิตและขายอุปกรณ์เครื่องเสียงระดับมืออาชีพhttps://peavey.com/corporate/ หนึ่งในผู้ผลิตอุปกรณ์เครื่องเสียงที่ใหญ่ที่สุดในโลก มีสำนักงานใหญ่ในเมอริเดียน มิสซิสซิปปี
# คัปเค้ก
คัปเค้ก  เป็นเค้กขนาดเล็กที่ออกแบบมาเพื่อให้บริการคนที่ชื่นชอบซึ่งอาจจะอบในกระดาษบาง ๆ หรือถ้วยอะลูมิเนียม  

 ประวัติ 
คำอธิบายที่เก่าแก่ที่สุดของสิ่งที่เรียกกันว่าคัพเค้กในปี 1796Leslie, Eliza, Seventy-five Receipts for Pastry, Cakes, and Sweetmeats (Boston, Massachusetts: Munroe and Francis, 1828), p. 61.        

 ส่วนผสม 
วิธีการทำคัพเค้กโดยทั่วไป มีกระบวนการทำที่ไม่แตกต่างจากเค้กขนาดมาตรฐานมากนัก ซึ่งการทำเค้ก มีส่วนผสมหลักดังนี้ : เนย, น้ำตาล, ไข่ และ แป้ง อาจปรุงแต่งหรือใส่ส่วนผสมอื่น ๆ เข้าไปเพิ่มเติม เช่น ลูกเกด เบอร์รี่ ถั่ว ช็อคโกแลตชิพ หรือ สตอเบอร์รี่ 

เนื่องจากคัพเค้กมีขนาดเล็ก จึงทำให้การอบคัพเค้กทำได้เร็วขึ้นมากกว่าเค้กขนาดมาตรฐานทั่วไป ในระหว่างการอบปริมาณของแป้งจะเพิ่มขึ้นในขั้นต้นเนื่องจากการผลิตก๊าซคาร์บอนไดออกไซด์จากนั้นจะลดลงเมื่อเย็นลงเนื่องจากการปล่อยก๊าซที่ปล่อยออกมา 

คัพเค้กอาจจะถูกตกแต่งหน้าขนมเพิ่มขึ้นอาทิ น้ำตาลไอซิ่งผลไม้สดหรือครีมขนม สำหรับคนทำขนมปังที่ทำคัพเค้กชิ้นเล็ก ชิ้นน้อย มักจะนำช้อนหรือมีดเจาะเป็นรูเล็ก ๆ ตรงกลางที่ด้านบนของขนมเพื่อบีบใส้ต่างๆ ช่วยเพิ่มมูลค่าของตัวสินค้าให้มากขึ้น 

 ธีม 
บางคนนิยมใช้คัพเค้กเพื่อเฉลิมฉลองและ แสดงเหตุการณ์หรือ ธีมเฉพาะ 

 ตารางธาตุของคัพเค้กคือชุดของคัพเค้กตกแต่งที่จัดเรียงเพื่อแสดงองค์ประกอบของตารางธาตุ คัพเค้กบางครั้งมีการแต่งกลิ่นและสีและมักจะมีหมายเลขอะตอมและสัญลักษณ์ทางเคมีที่เหมาะสม
# โรงเรียนฝึกซุ่มยิงแห่งสตรีส่วนกลาง
โรงเรียนฝึกซุ่มยิงแห่งสตรีส่วนกลาง  เป็นโรงเรียนทหารโซเวียตในการฝึกสตรีซุ่มยิงเพื่อการสู้รบในสงครามโลกครั้งที่สอง ที่มากกว่าปกติจะเรียกว่าเป็นมหาสงครามของผู้รักชาติในหมู่กองกำลังโซเวียต โรงเรียนได้ฝึกพลซุ่มยิง 1,061 นาย และผู้ฝึกสอนพลซุ่มยิง 407 นายตลอดช่วงสงคราม โรงเรียนได้สร้างนักแม่นปืนที่ประสบความสำเร็จหลายคนกลายเป็นทหารผ่านศึกที่ได้รับเหรียญกล้าหาญ และมีผู้สำเร็จการศึกษาสองคนได้รับบำเหน็จวีรชนแห่งสหภาพโซเวียต

 ประวัติ 
โรงเรียนได้รับการก่อตั้งขึ้นในเวชเนียกี แคว้นมอสโก หลังจากออกคำสั่งเมื่อวันที่ 20 มีนาคม ค.ศ. 1942 โดยกระทรวงกลาโหมเพื่อจัดตั้งโรงเรียน นักเรียนที่มีศักยภาพต้องมีอายุอย่างน้อย 20 ปี, มีร่างกายที่สมบูรณ์, สำเร็จการศึกษาระดับมัธยมศึกษาอย่างน้อยเจ็ดชั้น และผ่านโปรแกรมวซิวอบุช 4 วันชั้นต้น หลังจากการสวนสนามและสาบานกับโรงเรียนที่เปิดอย่างเป็นทางการเมื่อวันที่ 3 พฤษภาคม

ในเดือนกุมภาพันธ์ ค.ศ. 1943 นักเรียนของโรงเรียนบริจาค 69,260 รูเบิลของเงินออมรวมของพวกเธอเพื่อเริ่มต้นการผลิตปืนเล็กยาวเพิ่มเติม เดือนเดียวกันนี้มีการเปิดสนามซ้อมยิงขึ้นที่โคซีโน ในเดือนพฤษภาคมโรงเรียนได้กลายเป็นโรงเรียนฝึกซุ่มยิงแห่งสตรีส่วนกลางอย่างเป็นทางการ ในวันที่ 25 มิถุนายนโรงเรียนได้รับคำสั่งให้จัดตั้งสองกองพันและหนึ่งหน่วยผู้ฝึกสอนพลซุ่มยิงหลังสำเร็จการศึกษา 50 คน ซึ่งได้รับการส่งไปยังแนวรบคาลีนิน และอีก 54 คนได้รับการส่งไปยังแนวรบด้านตะวันตกเฉียงเหนือในชุดแรกของนักเรียนนายร้อย ส่วนในเดือนกรกฎาคมนักเรียนนายร้อยชุดที่สองได้สาบานคำสัตย์ปฏิญาณทางทหารและเริ่มฝึกซ้อม นักเรียนนายร้อยที่ผ่านการสอบของโรงเรียนบัญชาการทหารระดับสูงแห่งมอสโกนอกเหนือจากการสำเร็จการศึกษาก็มียศร้อยตรี ในการสำเร็จการศึกษาเดือนมีนาคม ค.ศ. 1944 ทหารหญิง 150 คนได้รับการส่งไปยังแนวรบด้านตะวันตกเฉียงเหนือ, 75 คนไปยังแนวรบบอลติกที่ 2, 200 คนไปยังแนวรบด้านตะวันตก, 75 คนไปยังแนวรบบอลติกที่ 1 และ 85 คนไปยังแนวรบเบียโลรัสเซียที่ 1

ในเดือนพฤษภาคมปี ค.ศ. 1944 ชุดที่สามของนักเรียนนายร้อยได้สาบานคำสัตย์ปฏิญาณและเริ่มฝึกซ้อม ครั้นวันที่ 25 พฤศจิกายน ค.ศ. 1944 มีผู้หญิง 559 คนออกจากสถานศึกษาเพื่อปฏิบัติหน้าที่ ก่อนที่เหลือนักเรียน 411 คนที่เหลือของการสำเร็จการศึกษาได้รับการส่งไปประจำการในเดือนกุมภาพันธ์ นักเรียนเหล่านั้นรวม 95 คนได้รับการส่งไปยังแนวรบเบียโลรัสเซียที่ 1, 87 คนได้รับการส่งไปยังแนวรบเบียโลรัสเซียที่ 2, 110 คนได้รับการส่งไปยังแนวรบยูเครนที่ 1 และ 119 คนได้รับการส่งไปยังแนวรบยูเครนที่ 4

โรงเรียนถูกยกเลิกตั้งแต่วันที่ 15 มีนาคมถึง 10 พฤษภาคม ค.ศ. 1945 ในขณะที่บุคลากรถูกย้ายไปยังโรงเรียนบัญชาการทหารระดับสูงแห่งมอสโก

 ผู้สำเร็จการศึกษาที่มีชื่อเสียง 
 วีรชนแห่งสหภาพโซเวียต อาลียา มอลดากูโลวา – สังหาร 91 คน
 วีรชนแห่งสหภาพโซเวียต ทัตยานา บารัมซีนา – สังหาร 36 คน
 โอลกา บอร์ดาเชฟสกายา – สังหาร 108 คน
 นีนา ลอบคอฟสกายา – สังหาร 89 คน
 อาเล็กซานดาร์ วีโนกราโดวา – สังหาร 82 คน
 อาเล็กซานดาร์ ชลียาคอฟวา – สังหาร 69 คน
 โรซา ชานีนา – สังหาร 59 คน
# สุธี มีนชัยนันท์
ดร.สุธี มีนชัยนันท์ ผู้นำชาวไทยเชื้อสายจีน ประธานกิตติมศักดิ์ถาวรหอการค้าไทย-จีนhttps://www.thaicc.org/presidents/ดร-สุธี-มีนชัยนันท์/?lang=th ประธานมูลนิธิกู้ภัยร่มไทร ประธานกรรมการเกียรติคุณมูลนิธิเทียนฟ้าhttp://www.thianfah.com/index.php?langtype=en&pageid=en_25 คหบดีเมืองมีนบุรี และมหาเศรษฐีที่ดินมูลค่าหลายหมื่นล้าน

 ประวัติ 
ดร.สุธี มีนชัยนันท์ เป็นคนไทยเชื้อสายจีน เดิมแซ่โง้ว ต้นตระกูลเป็นคหบดีเก่าเมืองมีนบุรี ประกอบธุรกิจหลายแขนง เช่น โรงสีข้าว รับเหมาก่อสร้างสาธารณูปโภคให้แก่ภาครัฐ พัฒนาอสังหาริมทรัพย์ และค้าวัสดุก่อสร้าง 

ดร.สุธี มีนชัยนันท์ มีอสังหาริมทรัพย์หลายแห่งและที่ดินหลายพันไร่ในกรุงเทพมหานคร มูลค่าหลายหมื่นล้านบาทhttps://mgronline.com/onlinesection/detail/9620000017028https://mgronline.com/business/detail/9540000142754 ปัจจุบันเป็นประธานกิตติมศักดิ์แก่มูลนิธิหลายแห่งในประเทศไทย ทั้งยังบริจาคทรัพย์สินและที่ดินให้แก่ ภาครัฐ วัด โรงเรียน วิทยาลัย โรงพยาบาล และ มูลนิธิอื่น ๆ หลายแห่งทั้งในประเทศและต่างประเทศhttp://thai.cri.cn/247/2010/04/22/231s174283.htmhttps://www.rajavithifoundation.com/front/cause-detail.php?id=118https://www.facebook.com/Nursepolicepage/posts/994860473990463http://www.thianfah.com/index.php?langtype=th&pageid=th_14&add=view&id=283https://med.mahidol.ac.th/th/news/philanthropists/11012018-1704-thhttps://med.mahidol.ac.th/th/news/philanthropists/11012018-1704-thhttps://www.thansettakij.com/content/410085

ดร.สุธี มีนชัยนันท์ เป็นลุงของ นาย วิชาญ มีนชัยนันท์ อดีตรัฐมนตรีช่วยว่าการกระทรวงสาธารณสุข และ นาย วิรัตน์ มีนชัยนันท์ ประธานสภากรุงเทพมหานคร และมีศักดิ์เป็นปู่ของ นาย ศุภณัฐ มีนชัยนันท์ สมาชิกสภาผู้แทนราษฎร กรุงเทพมหานคร พรรคก้าวไกล

 ตำแหน่ง-กรรมการต่าง ๆ 

 ตัวแทนชาวไทยจีนคนแรกที่วิ่งคบเพลิงโอลิมปิกฤดูร้อน 2008
ประธานมูลนิธิกู้ภัยร่มไทร
 ประธานกิตติมศักดิ์หอการค้าไทย-จีน
 ประธานหอการค้าไทย-จีน
 ประธานกรรมการเกียรติคุณโรงพยาบาลเทียนฟ้ามูลนิธิ
 ประธานกิตติมศักดิ์สมาคมแต้จิ๋วแห่งประเทศไทย
 ประธานกิตติมศักดิ์ถาวรสหสมาคมตระกูลแซ่แห่งประทศไทยhttp://www.zonglianthai.com/index.php?langtype=th&pageid=th_25
 นายกกิตติมศักดิ์สมาคมวิเทศพาณิชย์ไทย-จีน
 อุปนายกอาวุโสสมาคมกรีฑาแห่งประเทศไทยในพระบรมราชูปถัมภ์https://www.komchadluek.net/news/sport/57124
 ประธานมูลนิธิมีนประสาทวิทยาโรงเรียนมีนประสาทวิทยาhttps://minprasatwitaya.ac.th/about-us/
 กรรมการกิตติมศักดิ์โรงเรียนสตรีเศรษฐบุตรบำเพ็ญ
 ประธานกรรมการ บริษัท ชัยนันท์ค้าวัตถุก่อสร้าง (2524) จำกัด
ประธานกรรมการ บริษัท สุธีการโยธา จำกัดhttp://www.thianfah.com/index.php?langtype=th&pageid=th_14&add=view&id=283
ประธานอาวุโสเกียรติคุณตลอดชีพ, ประธานคณะผู้ก่อตั้งศาลบรรพชน สมาคมตระกูลโง้วแห่งประเทศไทย

 เครื่องราชอิสริยาภรณ์
# ดิไอดอลมาสเตอร์ 2
ดิไอดอลมาสเตอร์ 2 (ใช้ชื่อที่วางจำหน่ายอย่างเป็นทางการในชื่อ THE iDOLM@STER 2) เป็นวิดีโอเกมแนวจำลองการสร้างในชุดวิดีโอเกม ดิไอดอลมาสเตอร์ พัฒนาและจัดจำหน่ายโดยบันไดนัมโกะเกม ตัวเกมวางจำหน่ายในวันที่ 24 กุมภาพันธ์ ค.ศ. 2011 สำหรับเครื่องเอกซ์บอกซ์ 360 ในประเทศญี่ปุ่นและต่อมาสำหรับเพลย์สเตชัน 3 ในวันที่ 27 ตุลาคม ค.ศ. 2011 เรื่องราวใน ดิไอดอลมาสเตอร์ 2 นั้นจะบอกเล่าจากมุมมองของโปรดิวเซอร์เพื่อเป็นผู้นำและฝึกฝนกลุ่มไอดอลป๊อปสามคนให้เป็นดาราและรับรางวัลเพลง รูปแบบการเล่นจะยังคงคล้ายกับเกมก่อนหน้า แต่มีการปรับปรุงและความแตกต่างหลายประการรวมถึงการเปลี่ยนแปลงรายชื่อตัวละครของไอดอลและการตัดโหมดผู้เล่นหลายคนออนไลน์

ตัวเกมได้รับการพัฒนาให้เป็นแกนกลางของขั้นต่อไปของแฟรนไชส์ที่เรียกว่า "2nd Vision" การพัฒนาเริ่มก่อนที่จะมีการประกาศเกม 2nd Vision เกมแรกของชุด ดิไอดอลมาสเตอร์ เดียร์ลีสตาร์ และทีมงานได้ดำเนินการโดยมีเป้าหมายเพื่อรับการสนับสนุนจากแฟน ๆ ของแฟรนไชส์และความคิดในการสร้างเกมตั้งแต่เริ่มต้นไปจนถึงการพัฒนาเกมอาร์เคดดั้งเดิม ยูรินะ ฮาเซะผู้ให้เสียงพากย์ตัวละคร Yukiho Hagiwara เลือกที่จะไม่กลับมารับบทนี้และ อาซูมิ อาซากุระถูกเชิญให้ไปพบทีมพัฒนาหลังจากที่ล้มเหลวในการออดิชันหลายครั้ง ตัวเกมเวอร์ชันเอกซ์บอกซ์ 360 มียอดขายอยู่ที่ 34,621 ชุดในสัปดาห์แรกของการเปิดตัวที่ญี่ปุ่น ในขณะที่ตัวเกมเวอร์ชันเพลย์สเตชัน 3 นั้นมียอดขายอยู่ที่ 65,512 ชุดซึ่งกลายเป็นเกมที่ขายดีเป็นอันดับสามในญี่ปุ่นในสัปดาห์แรก
# กีฬาแบดมินตันในซีเกมส์ 2019
กีฬาแบดมินตันในซีเกมส์ 2019 จะจัดขึ้นที่มันตินลูปา สปอร์ตส์ คอมเพล็กซ์ ในเมือง เมโทรมะนิลา, ประเทศฟิลิปปินส์ การแข่งขันมีทั้งหมด 7 ประเภท ได้แก่ ชาย-หญิงเดี่ยว, ชาย-หญิงคู่ ทีมชาย-ทีมหญิง และคู่ผสม

ประเทศที่เข้าร่วมการแข่งขัน

 
 
 
 
 
 
 
 

ตารางการแข่งขัน
ด้านล่างนี้เป็นตารางการแข่งขันสำหรับกีฬาแบดมินตัน. เวลาทั้งหมดคือ เวลามาตรฐานฟิลิปปินส์ (UTC+8).

 วันที่ เวลา ประเภท รอบ 1 ธันวาคม 2562 09.00 ทีมหญิง รอบก่อนรองชนะเลิศ 15.00 ทีมชาย 2 ธันวาคม 2562 09.00 ทีมหญิง รอบรองชนะเลิศ 15.30 ทีมชาย 3 ธันวาคม 2562 10.00 ทีมหญิง รอบชิงชนะเลิศ 4 ธันวาคม 2562 10.00 ทีมชาย รอบชิงชนะเลิศ 5 ธันวาคม 2562 09.00 ชายเดี่ยว รอบ 16 คนสุดท้าย 09.00 หญิงเดี่ยว 09.00 ชายคู่ 09.00 หญิงคู่ 09.00 คู่ผสม 6 ธันวาคม 2562 09.00 ชายเดี่ยว รอบ 8 คนสุดท้าย หญิงเดี่ยว ชายคู่ 18.00 หญิงคู่ คู่ผสม 7 ธันวาคม 2562 09.00 ชายเดี่ยว หญิงเดี่ยว ชายคู่ หญิงคู่ คู่ผสม 8 ธันวาคม 2562 13.00 ชายเดี่ยว รอบรองชนะเลิศ หญิงเดี่ยว ชายคู่ หญิงคู่ คู่ผสม 9 ธันวาคม 2562 18.00 ชายเดี่ยว รอบชิงชนะเลิศ 16.00 หญิงเดี่ยว 15.00 ชายคู่ 13.30 หญิงคู่ 12.00 คู่ผสม

สรุปเหรียญรางวัล
ตารางเหรียญรางวัล

ผู้ได้รับเหรียญรางวัล
ชายเดี่ยวLee Zii JiaLoh Kean Yewกันตภณ หวังเจริญสิทธิคมน์ ธรรมศิลป์หญิงเดี่ยวKisona SelvadurayRuselli Hartawanพรปวีณ์ ช่อชูวงศ์ณิชชาอร จินดาพลชายคู่Aaron ChiaSoh Wooi Yikบดินทร์ อิสสระมณีพงศ์ จงจิตรOng Yew SinTeo Ee YiWahyu NayakaAde Yusuf Santosoหญิงคู่Greysia PoliiApriyani Rahayuชญานิษฐ์ ฉลาดแฉลมผไทมาส เหมือนวงษ์Vivian Hoo Kah MunYap Cheng WenChow Mei KuanLee Meng Yeanคู่ผสมPraveen JordanMelati Daeva OktaviantiGoh Soon HuatShevon Jemie LaiTan Kian MengLai Pei JingRinov RivaldyPitha Haningtyas MentariทีมชายJonatan ChristieAnthony Sinisuka GintingShesar Hiren RhustavitoFirman Abdul KholikFajar AlfianMuhammad Rian ArdiantoWahyu NayakaAde Yusuf SantosoPraveen JordanRinov RivaldyLee Zii JiaSoong Joo VenAidil Sholeh Ali SadikinLim Chong KingAaron ChiaSoh Wooi YikOng Yew SinTeo Ee YiGoh Soon HuatTan Kian MengLoh Kean YewJoel Koh Jia WeiTeh Jia HengMuhammad Elaf Wei TanTerry Hee Yong KaiLoh Kean HeanDanny Bawa ChrisnantaAndy Kwek Jun LiangAbel Tan Wen Xingกันตภณ หวังเจริญสิทธิคมน์ ธรรมศิลป์โฆษิต เพชรประดับสัพพัญญู อวิหิงสานนท์บดินทร์ อิสสระมณีพงศ์ จงจิตรกิตติศักดิ์ นามเดชกิตตินุพงษ์ เกตุเรนนิพิฐพนธ์ พวงพั่วเพชรทีมหญิงรัชนก อินทนนท์บุศนันทน์ อึ๊งบำรุงพันธุ์พรปวีณ์ ช่อชูวงศ์ณิชชาอร จินดาพลจงกลพรรณ กิติธรากุลรวินดา ประจงใจพุธิตา สุภจิรกุลชญานิษฐ์ ฉลาดแฉลมผไทมาส เหมือนวงษ์สาวิตรี อมิตรพ่ายGregoria Mariska TunjungFitrianiRuselli HartawanGreysia PoliiApriani RahayuNi Ketut Mahadewi IstaraniSiti Fadia Silva RamadhantiRibka SugiartoMelati Daeva OktaviantiPitha Haningtyas MentariSoniia Cheah Su YaKisona SelvadurayLee Ying YingEoon Qi XuanChow Mei KuanLee Meng YeanVivian Hoo Kah MunYap Cheng WenLai Pei JingShevon Jemie LaiYeo Jia MinJaslyn Hooi Yue YannGrace Chua Hui ZhenSito Jia RongJin YujiaNur Insyirah KhanShinta Mulia SariCrystal Wong Jia YingTan Wei Han
# แบล็ค วิโดว์ (ภาพยนตร์ พ.ศ. 2564)
แบล็ค วิโดว์  เป็นภาพยนตร์อเมริกันแนวซูเปอร์ฮีโร เนื้อเรื่องดัดแปลงมาจากตัวละครของมาร์เวลคอมิกส์ในชื่อเดียวกัน ผลิตโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเจอส์ แบล็ค วิโดว์ จะเป็นภาพยนตร์ลำดับที่ 24 ในจักรวาลภาพยนตร์มาร์เวล (MCU) ภาพยนตร์เรื่องนี้กำกับโดยเคต ชอร์ตแลนด์ เขียนบทโดยแจ็ก เชเฟอร์และเน็ด เบนสัน นำแสดงโดยสการ์เลตต์ โจแฮนส์สัน, ฟลอเรนซ์ พิว, เดวิด ฮาร์เบอร์, โอที แฟกเบนล์ และวิลเลียม เฮิร์ต เหตุการณ์ใน แบล็ค วิโดว์ จะเกิดขึ้นหลัง กัปตันอเมริกา: ศึกฮีโร่ระห่ำโลก (2016) เมื่อโรมานอฟฟ์ต้องหลบหนีการไล่ล่าและถูกบังคับให้เผชิญหน้ากับอดีตของเธอเอง 

การพัฒนาภาพยนตร์เริ่มขึ้นในเดือนเมษายน ค.ศ. 2004 โดยไลออนส์เกต โดยเดวิด เฮย์เตอร์ได้รับเลือกให้เขียนบทและกำกับ แต่โครงการดังกล่าวไม่ได้เดินหน้าต่อและลิขสิทธิ์ในภาพยนตร์ของตัวละครกลับไปเป็นของมาร์เวลสตูดิโอส์ในเดือนมิถุนายน 2006 โจฮันสันได้รับเลือกให้แสดงในจักรวาลภาพยนตร์มาร์เวลหลายเรื่อง นับตั้งแต่ มหาประลัยคนเกราะเหล็ก 2 (2010) มาร์เวลและโจฮันสันแสดงความสนใจในภาพยนตร์เดี่ยวหลายครั้งในช่วงหลายปีที่ผ่านมา ก่อนที่เชเฟอร์และชอร์ตแลนด์ได้รับการว่าจ้างในปี 2018 เบนสันและเพียร์สันเข้าร่วมในภายหลัง การถ่ายทำเกิดขึ้นตั้งแต่เดือนพฤษภาคมถึงตุลาคม 2019 ในประเทศนอร์เวย์ เมืองบูดาเปสต์ ประเทศโมร็อกโก สตูดิโอไพน์วู้ดในประเทศอังกฤษ เมืองแอตแลนตา และเมคอน รัฐจอร์เจีย

แบล็ค วิโดว์ ออกฉายในประเทศสหรัฐทั้งทางโรงภาพยนตร์และดิสนีย์+ ในวันที่ 9 กรกฎาคม 2021 ในขณะที่ในประเทศไทยออกฉายทางโรงภาพยนตร์ในวันที่ 1 ตุลาคม 2021 และทางดิสนีย์+ ในวันที่ 6 ตุลาคม 2021เปิดประตูต้อนรับฮีโร่ตัวแม่ “แบล็ค วิโดว์” พร้อมเสิร์ฟความมันถึงบ้าน

 นักแสดง 
 สการ์เลตต์ โจแฮนส์สัน รับบท นาตาชา โรมานอฟฟ์ / แบล็กวิโดว์ อดีตมือสังหารเคจีบี อดีตสายลับชีลด์ และสมาชิกทีมอเวนเจอร์ส
 ฟลอเรนซ์ พิว รับบท เยเลนา เบโลวา / แบล็กวิโดว์ เพื่อนร่วมงานของนาตาชา
 เดวิด ฮาร์เบอร์ รับบท อะเลคเซย์ ชอสตาคอฟ เพื่อนร่วมงานของนาตาชา
 โอที แฟกเบนล์ รับบท ริก เมสัน เจ้าหน้าที่ของหน่วยชีลด์ เพื่อนของแบล็กวิโดว์
 วิลเลียม เฮิร์ต รับบท แทดเดียส รอส รัฐมนตรีว่าการกระทรวงการต่างประเทศสหรัฐ
 เรย์ วินสตัน รับบท เดรย์คอฟ หัวหน้าห้องแดง ศูนย์ฝึกสายลับของโซเวียต
 เรเชล ไวสซ์ รับบท เมลินา วอสโตคอฟ / แบล็กวิโดว์

 หมายเหตุ
# ไทย ลี
ไทย ลี (ค.ศ. 1958 –) เป็นนักธุรกิจมหาเศรษฐินีชาวอเมริกันเชื้อสายเกาหลีเกิดที่ประเทศไทย ซึ่งเป็นทั้งผู้ร่วมก่อตั้ง, ประธานบริหาร และประธานของชีอินเตอร์เนชันแนล ซึ่งรายงานโดยนิตยสารฟอบส์ ยกให้เป็นธุรกิจที่มีผู้หญิงเป็นเจ้าของที่ใหญ่ที่สุดในสหรัฐ ในปี ค.ศ. 2018 เธอได้รับการพิจารณาให้เป็นผู้หญิงที่สร้างฐานะด้วยตัวเองอันดับ 11 ของอเมริกา ด้วยมูลค่าสุทธิ 2 พันล้านดอลลาร์สหรัฐ

 ชีวิตช่วงต้น 
ไทย ลี เกิดในปี ค.ศ. 1958 ที่กรุงเทพมหานคร ประเทศไทย และเข้าเรียนที่วิทยาลัยแอมเฮิสต์ ในแอมเฮิสต์ รัฐแมสซาชูเซตส์ โดยได้รับสองปริญญาตรีสาขาชีววิทยาและเศรษฐศาสตร์ รวมถึงในปี ค.ศ. 1985 ด้วยปริญญาโทสาขาบริหารธุรกิจจากโรงเรียนธุรกิจฮาร์วาร์ด เธอเป็นสตรีชาวเกาหลีคนแรกที่สำเร็จการศึกษาจากโรงเรียนธุรกิจ

 รางวัลและเกียรติประวัติ 
 ไลฟ์ทรัสตี วิทยาลัยแอมเฮิสต์
 อดีตประธาน สมาคมศิษย์เก่าวิทยาลัยแอมเฮิสต์
 มหาวิทยาลัยฮาร์วาร์ด คณะกรรมการที่ปรึกษาคณบดี
 รางวัลศิษย์เก่าดีเด่น โรงเรียนธุรกิจฮาร์วาร์ด
 ผู้ประกอบการของเอินส์ทแอนด์ยังแห่งปี ใน ค.ศ. 2012

 ครอบครัว 
ในปี ค.ศ. 1989 ไทย ลี แต่งงานกับลีโอ เกากวน ผู้สำเร็จการศึกษาจากมหาวิทยาลัยโคลัมเบีย, นักกฎหมายที่ศึกษาโรงเรียนกฎหมายนิวยอร์ก และผู้ร่วมก่อตั้งรวมถึงประธานของบริษัทชี ทั้งสองหย่าในปี ค.ศ. 2002 เธอมีลูกวัยรุ่นสองคน ซึ่งเธออาศัยอยู่ในออสติน รัฐเท็กซัส
# โรแลนด์คอร์ปอเรชัน
โรแลนด์คอร์ปอเรชัน (,) เป็นบริษัทจากญี่ปุ่น ผู้ผลิตเครื่องดนตรีอิเล็กทรอนิกส์อุปกรณ์อิเล็กทรอนิกส์และซอฟต์แวร์ ถูกต่อตั้งในวันที่ 18 เมษายน ค.ศ. 1972 ในปี 2005 สำนักงานใหญ่ของโรแลนด์ ได้ย้ายไปที่ฮามามัตสึ จังหวัดชิซูโอกะ มีโรงงานในไต้หวัน ญี่ปุ่น และสหรัฐอเมริกา ในวันที่ 31 มีนาคม ปี 2010 มีพนักงาน 2,699 คน ในปี 2014 โรแลนด์ได้เข้ามาซื้อกิจการมาเป็นของตนแล้วโดยซ๊อีโอ จุนอิจิ มิกิ ที่สนับสนุนโดย Taiyo Pacific Partners

โรแลนด์ผลิตเครื่องดนตรีมากมายที่ส่งผลกระทบในเพลงสมัยนิยม เช่น ซินธิไซเซอร์ จูโน-106  เบสซินธิไซเซอร์ ทีบี-303 และดรัมแมชชีน ทีอาร์-808 และ ทีอาร์-909 โรแลนด์ยังได้พัฒนาเครื่องดนตรีที่ใช้ MIDI ที่ได้สร้างมาตรฐานให้กับหลายบริษัทที่ผลิตเครื่องดนตรีอิเล็กทรอนิกส์ ในเวลาเดียวกัน

ในปี 2016 นิตยสาร Fact ได้เขียนเกียวกับโรแลนด์ว่า "สามารถทำดนตรีอิเล็กทรอนิกส์ให้เป็นรูปร่างได้มากกว่าบริษัทอื่น"
# หมื่นสร้อยเชียงของ
หมื่นสร้อยเชียงของ หรือ เจ้าหลวงสร้อยเชียงของ  เจ้าผู้ครองนครน่าน องค์ที่ 18 (ภายใต้การปกครองของอาณาจักรล้านนา) ปกครองเมืองน่าน ระหว่างปี พ.ศ. 2005 - พ.ศ. 2009 หลังจากพระเจ้าติโลกราช  พระมหากษัตริย์ล้านนา รัชกาลที่ 9 แห่งราชวงศ์มังราย สามารถตีเมืองน่านได้ในปี พ.ศ. 2101 ก็ทรงแต่งตั้งให้พระยาผาแสง ปกครองเมืองน่านตามเดิม สืบต่อมาจนถึงปี พ.ศ. 2005 พระยาผาแสง กษัตริย์น่าน องค์ที่ 17 แห่งราชวงศ์ภูคา ทรงสิ้นพระชนม์ ราชสำนักล้านนาที่เมืองเชียงใหม่จึงได้ให้หมื่นสร้อยเชียงของมาเป็นเจ้าครองเมืองน่าน สืบต่อไป ราชวงศปกรณ์ พงศาวดารเมืองน่าน (ฉบับพระเจ้าสุริยพงษ์ผริตเดช), หน้า 105

พระประวัติ

เมื่อนั้นพระเปนเจ้าติโลกก็หื้อหมื่นสร้อยเชียงของลงมากินแทนในปีกดสี จุลศักราชได้๘๒๔ ตัว กินเมืองได้ ๔ ปี ก็ย้ายไปกินเมืองฝางปีนั้นแล ได้ ๑๘ ตนเสวยเมืองแล

กรณียกิจ

ในปี พ.ศ. 2246 พระยาเมืองราชา ร่วมกับลาวแสนแก้วทำการก่อกบฏต่อพม่าไม่สำเร็จ พระเจ้าสเน่ห์มิน พระมหากษัตริย์พม่า องค์ที่ 12 แห่งราชวงศ์ตองอู จึงได้ยกกองทัพมาปราบปรามเมืองน่าน ครั้นถึงวันที่ 15 มิถุนายน พ.ศ. 2247 กองทัพพม่าได้เดินทางมาถึงเมืองน่าน และสามารถตีเมืองน่านได้สำเร็จ กองทัพพม่าเข้าเมืองน่านได้ ก็เผาเมืองน่านทำลายศาสนสถานในเมืองน่าน เช่น ทำลายยอดพระธาตุแช่แห้ง พระธาตุช้างค้ำ ทำลายพระเจดีย์ทิพย์ พระพุทธรูปวัดภูมินทร์ และเผาวัดวาอารามในเมืองน่านจนสูญสิ้น ส่วนพระยาเมืองราชาได้หลบหนีไปเมืองล้านช้างหลวงพระบาง เมืองน่านจึงถูกทิ้งร้างไปถึง 5 ปี
# คิโกะ มิซูฮาระ
ออดรี คิโกะ แดเนียล (; เกิด 15 ตุลาคม พ.ศ. 2533) เป็นที่รู้จักในชื่อ คิโกะ มิซูฮาระ  เป็นนางแบบ นักแสดง นักร้อง และนักออกแบบชาวอเมริกัน-ญี่ปุ่น ซึ่งอาศัยอยู่ญี่ปุ่นมาตั้งแต่เด็ก

มิซูฮาระมีชื่อแต่แรกเกิดว่า ออดรี คิโกะ แดเนียล เกิดในแดลลัส รัฐเท็กซัส สหรัฐ ขณะเธออายุได้ 2 ขวบ ครอบครัวย้ายไปโตเกียว ประเทศญี่ปุ่น และเมื่ออายุได้ 3 ขวบ ก็เคยย้ายไปเมืองโคเบะระยะหนึ่ง มารดาชื่อซง พัน-ชุง หรือยาเอะ โทยามะ (สกุลเดิม มิซูฮาระ) เป็นชาวเกาหลีไซนิจิจากจังหวัดนางาซากิ ส่วนบิดาชื่อทอดด์ เมสัน แดเนียล เป็นชาวอเมริกันจากรัฐเท็กซัส เธอมีน้องสาวที่อายุห่างกันสี่ปีชื่อแอชลีย์ ยูกะ แดเนียล ที่ต่อมาได้เข้าสู่อุตสาหกรรมนางแบบเช่นเธอโดยใช้ชื่อว่ายูกะ มิซูฮาระ ครั้นอายุได้ 13 ปี บิดามารดาก็หย่าร้างกัน และบิดาย้ายกลับสหรัฐ

มิซูฮาระเริ่มอาชีพนางแบบตั้งแต่อายุ 12 ปี หลังเข้าร่วมการประกวดเพื่อหานางแบบหน้าใหม่สำหรับนิตยสาร เซเวนทีน (Seventeen) ต่อมาได้เซ็นสัญญาเป็นนางแบบของนิตยสาร วีวี (ViVi) และ มาเกีย (MAQUIA) ใน พ.ศ. 2553 มิซูฮาระมีผลงานแสดงภาพยนตร์เรื่อง ด้วยรัก ความตาย และหัวใจสลาย (Norwegian Wood) เป็นเรื่องแรก หลังจากนั้นเธอก็มีผลงานแสดงออกมาอย่างต่อเนื่อง เช่น ยาเอะ ยอดหญิงซามูไร (Yae no Sakura), หนุ่มหน้าใสหัวใจช็อคโกแลต (Shitsuren Chocolatier) และ อุตลุด วีรบุรุษจำเป็น (Nobunaga Concerto) พ.ศ. 2554 และ 2556 เธอเป็นหนึ่งในนักร้องร่วม ในเพลง "เดอะเบิร์นนิงเพลน" (The Burning Plain) ของโทวะ เท และร่วมร้องเพลง "โนเวย์" (No Way) ของเอม-โฟล (M-Flo) 

มิซูฮาระได้ออกแบบผลิตภัณฑ์แก่โอเพนิงเซเรมอนี (Opening Ceremony) ซึ่งทั้งรีแอนนาและบียอนเซ่ ล้วนเคยสวมใส่ผลิตภัณฑ์อันเป็นผลงานการออกแบบของเธอ
# อาเซ็ด อัลก์มาร์
อัลก์มาร์ ซานส์เตรก หรือ อาเซ็ด อัลก์มาร์ เป็นสโมสรฟุตบอลเนเธอร์แลนด์จากเมืองอาลค์มาร์และซานส์เตรก ปัจจุบันกำลังแข่งขันในเอเรอดีวีซี ลีกฟุตบอลสูงสุดของเนเธอรแลนด์ สนามเหย้าของสโมสรคือสนามเอเอฟเอเอ็ส

อาเซ็ดชนะเลิศในลีกสองสมัย ในฤดูกาล 1980–81 (ซึ่งพวกเขายังได้เข้าชิงยูฟ่าคัพ ก่อนที่จะไปแพ้ให้กับอิปสวิชทาวน์) และ 2008–09 นอกจากนี้ พวกเขายังชนะเลิศเคเอ็นวีบีคัพอีก 4 สมัย

 เกียรติประวัติ 
 Eredivisie
 ชนะเลิศ (2): 1980–81, 2008–09
 รองชนะเลิศ (2): 1979–80, 2005–06
 Eerste Divisie
 ชนะเลิศ (3): 1959–60, 1995–96, 1997–98
 รองชนะเลิศ (3): 1956–57, 1967–68, 1971–72
 Tweede Divisie
 ชนะเลิศ (1): 1955-56
 รองชนะเลิศ (1): 1963–64
 KNVB Cup
 ชนะเลิศ (4): 1977–78, 1980–81, 1981–82, 2012–13
 รองชนะเลิศ (3): 2006–07, 2016–17, 2017–18
 Johan Cruyff Shield
 ชนะเลิศ (1): 2009
 รองชนะเลิศ (1): 2013
 UEFA Cup
 รองชนะเลิศ (1): 1980–81
 รอบรองชนะเลิศ (1): 2004–05
 รอบก่อนรองชนะเลิศ (3): 2006–07, 2011–12, 2013–14

 แหล่งข้อมูลอื่น 

 AZ.nl Official website 
 Official English website
# บาทเทิลทซ์
บาทเทิลทซ์  เป็นเมืองชนบทในรัฐบาวาเรีย ประเทศเยอรมนี ตั้งอยู่ทางใต้ของนครมิวนิกไปราว 50 กิโลเมตร ตัวเมืองตั้งอยู่บนชายฝั่งตะวันออกของแม่น้ำอีซาร์ ปัจจุบันเมืองนี้ขึ้นชื่อเรื่องสปาน้ำแร่

เมืองแห่งนี้ปรากฎชื่อครั้งแรกในเอกสารคริสต์ศตวรรษที่ 12 และต่อมาในปีค.ศ. 1331 ก็ได้รับสถานะเป็นเมืองค้าโดยจักรพรรดิลูทวิชที่ 4 ถือเป็นเมืองชุมทางสำหรับใช้ขนส่งไม้ซุงและเกลือในพื้นที่ลุ่มแม่น้ำอีซาร์ ในปีค.ศ. 1453 เกิดเพลิงไม้ครั้งใหญ่ขึ้นซึ่งได้ทำลายตลาด, โบสถ์ และปราสาท ดยุกอัลเบร็คที่ 3 จึงทำการบูรณะเมืองครั้งใหญ่โดยใช้หินแทนไม้